Къардэн Альберт и дерсыр
«Урысейм узыншагъэр щызыхъумэ егъэджакIуэ — 2016» зэхьэзэхуэм и Iыхьэу республикэм щекIуэкIам щытекIуащ Аушыджэр дэт курыт школым физическэ щэнхабзэмкIэ щезыгъаджэ Къардэн Альберт.
ЕгъэджакIуэр хэтащ Дон Iус Ростов щекIуэкIа урысейпсо зэпеуэшхуэм. А къалэм дэт еджапIэхэм ящыщ зым Къардэным щита дерсым и купщIэмрэ и гъэпсыкIэмрэ куэдым гъэщIэгъуэн ящыхъуащ.
Альберт спорт пэшышхуэм 7-нэ классым щеджэ цIыкIухэр гуп-гупу иригуэшащ. Гуп къэс къылъыса Iыхьэм нарт эпосымрэ урыс пелуанхэмрэ ятеу- хуа IуэрыIуатэм ехьэлIа сурэтхэр тещIыхьат. ЕджакIуэхэр зы «станцым» къикIыурэ адрейм макIуэ, лъэпкъ бэнэкIэхэмрэ джэгукIэхэмрэ зыщагъэгъуазэурэ.
Зыри зыпэмыплъа апхуэдэ Iэмалыр къыхэзылъхьа Къардэным щIыхь тхылъ къратащ. Абы ита дерсыр фIым я фIыжу урысейпсо зэхьэзэхуэм къыщалъытащ.
ДЫЩЭКI Iэдыщэ.
